Rikunarita-ORG/Wikinium huggingface dataset:
# 秦

秦國最大疆土
中國史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代
舊石器時代　中石器時代　新石器時代　青銅器時代

**秦**（粵拼：ceon4；前900年到前206年）係中國古代一國，故稱**秦國**，初時姬周分封嘅諸侯，經歷春秋戰國，四處征伐，國土日漸強大。前249年滅姬周，斷代史姬周結束。到前221年全滅六國，統一中原。嬴政稱王帝，斷代史為**秦朝**或**秦代**。前207年，秦三世皇帝子嬰向劉邦投降，秦國亡，短暫秦朝終。

## 史

秦人祖先有唔同傳說，由商一直到周。

前900年，周孝王姬辟方因養馬封嬴非子於秦邑。非子為秦國開國君主。

此後幾世，都為周王守邊，防範西戎。

前770年，秦襄公嬴開護送周平王東遷，升為諸侯（本來他是附庸國），並說由西戎奪回的土地都歸秦國。傳到秦穆公，他攻打西戎，成為春秋五霸其中一個（雖然有人說不是）。春秋時期晉國佔領崤函古道，令秦國難以稱霸。在秦獻公時，廢除活人陪葬。魏國攻打河西（黃河以西），佔領長達八十年。前350年，秦遷都咸陽。到秦孝公任用商鞅，進行了兩次商鞅變法，令秦國國力大大提升，並修復河西。秦孝公死後，商鞅被車裂，但制度仍然存在。在秦武王時兼併巴蜀。在公元前二六二年，韓國把上黨郡讓給趙國，秦國入侵趙國，史稱長平之戰。秦將白起坑殺四十萬兵卒。趙國無力抗秦。前230年至前221年，秦王嬴政消滅六國（依次序：韓、趙、魏、楚、燕、齊），建立第一個統一同中央集權嘅帝國，史稱秦朝。

前221年，秦國消滅六國的最後一個—齊，秦朝開始。前207年，第三任秦王子嬰向楚將劉邦投降，秦朝亡。

## 君主一覽

1. 襄公
2. 文公
3. 憲公
4. 出子
5. 武公
6. 德公
7. 宣公
8. 成公
9. 穆公
10. 康公
11. 共公
12. 桓公
13. 景公
14. 哀公
15. 惠公
16. 悼公
17. 厲共公
18. 躁公
19. 懷公
20. 靈公
21. 簡公
22. 惠公
23. 出公
24. 獻公
25. 孝公
26. 惠文王
27. 武王
28. 昭襄王
29. 孝文王
30. 莊襄王
31. 始皇
32. 二世
33. 秦王子嬰

## 參考

* 杜振醉主編：《新理念中國歷史第二版中一》，香港：香港教育圖書公司，2007年，ISBN 978-988-200-421-4
# 晉 (司馬)

五胡亂華前北方外族分布圖，當時外族主要有匈奴、羯、鮮卑、氐、羌，另外重有盧水胡、烏桓、巴人同高句麗人。
**晉**（粵拼：zeon3），又叫**晉國**，係中國史上一國。因皇帝姓司馬，又叫**司馬晉**（si1 maa5 zeon3）。按斷代史分，叫**晉代**（266年－420年）或**晉朝**。魏國皇帝曹髦封司馬昭爲晉公，晉國始建，之後再封佢做晉王，實爲晉開國君主。到佢個仔司馬炎篡魏，代魏而立，是爲晉代之始。查實，司馬昭之前，司馬懿、司馬師都權傾魏朝。

朝代來講，一分爲二，前期為西晉（266年－316年），後期爲東晉（317年－420年），以永嘉之亂爲界，亦稱**兩晉**（loeng5 zeon3）。西晉係晉武帝司馬炎建立，建都洛陽；永嘉之亂，北方大亂，王族南遷。東晉係晉元帝司馬睿建立，建都建康。

兩晉嘅政治體制係世族政治，政治制度由漢代嘅三公九卿制走向隋唐嘅三省六部制。

## 史

中國史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代
舊石器時代　中石器時代　新石器時代　青銅器時代

### 西晉

其實三國時期，魏國大權基本上係響司馬氏手中，最後司馬炎響266年2月4日代魏立國，為晉武帝，司馬炎篡位後於280年統一中國。由於無辦法解決地方上世家大族嘅勢力，兼且撤州郡兵令到地方兵力唔夠，再加上胡人內遷，統一嘅局面得短短十幾年。

晉惠帝繼位之後政治開始混亂，有軍事大權嘅王室後裔紛紛爭權，叫八王之亂；西晉因為咁元氣大傷，內遷嘅胡人乘機舉兵，造成五胡亂華，大量百姓同世族開始南移，最後西晉響316年滅亡，北面進入五胡十六國時期。

### 東晉

晉朝宗室司馬睿響建康（今日南京）建立東晉，領土範圍響中國南方。東晉亦同十六國合稱**東晉十六國**。中原嘅世族同人民陸續南遷促進南方發展。

東晉皇權低落，主要由世族掌權，造成王敦之亂、蘇峻之亂同埋桓溫專政。嗰陣雖然陸續有北伐收復失土，但大多數都係野心家藉機擴張勢力，進而篡位。383年前秦出動舉國之師，想滅咗東晉。面對亡國之禍，東晉君臣一心，係成立以來最團結嘅一次。淝水之戰後前秦崩解。然而，後尾又發生朋黨相爭同桓玄篡位，無耐又發生孫恩、盧循之亂。譙縱亦據蜀地自立。最後劉裕崛起，搶得皇位，進入南北朝時期。

## 帝王年表

**晉朝 266年－420年**| 廟號 | 諡號 | 名 | 統治時間 | 年號 |
| --- | --- | --- | --- | --- |
| **西晉 266年－316年** |
| 高祖 （追封） | 宣帝 （追封） | 司馬懿 |  |  |
| 世宗 （追封） | 景帝 （追封） | 司馬師 |  |  |
| 太祖 （追封） | 文帝 （追封） | 司馬昭 |  |  |
| 世祖 | 武帝 | 司馬炎 | 266年－290年 |
泰始 266年－274年
咸寧 275年－280年
太康 280年－289年
太熙 290年－290年 |
|  | 惠帝 | 司馬衷 | 290年－306年 |
永熙 290年－291年
永平 291年－291年
元康 291年－299年
永康 300年－301年
永寧 301年－302年
太安 302年－303年
永安 304年－304年
建武 304年－304年
永安 304年－304年
永興 304年－306年
光熙 306年－306年 |
|  |  | 司馬倫 | 301年 |
建始 301年 |
|  | 懷帝 | 司馬熾 | 307年－313年 |
永嘉 307年－313年 |
|  | 愍帝 | 司馬鄴 | 313年－316年 |
建興 313年－316年 |
| **東晉 317年－420年** |
| 中宗 | 元帝 | 司馬睿 | 317年－322年 |
建武 317年－317年
太興 318年－321年
永昌 322年－323年 |
| 肅宗（肅祖） | 明帝 | 司馬紹 | 322年－325年 |
太寧 323年－326年 |
| 顯宗（顯祖） | 成帝 | 司馬衍 | 325年－342年 |
咸和 326年－334年
咸康 335年－342年 |
|  | 康帝 | 司馬岳 | 342年－344年 |
建元 343年－344年 |
| 孝宗 | 穆帝 | 司馬聃 | 344年－361年 |
永和 345年－356年
升平 357年－361年 |
|  | 哀帝 | 司馬丕 | 361年－365年 |
隆和 362年－363年
興寧 363年－365年 |
|  | 廢帝 | 司馬奕 | 365年－371年 |
太和 366年－371年 |
| 太宗 | 簡文帝 | 司馬昱 | 371年－372年 |
咸安 371年－372年 |
| 烈宗 | 孝武帝 | 司馬曜 | 372年－396年 |
寧康 373年－375年
太元 376年－396年 |
|  | 安帝 | 司馬德宗 | 396年－403年**注** 404年－418年 |
隆安 397年－401年
元興 402年－404年
義熙 405年－418年 |
|  | 恭帝 | 司馬德文 | 418年－420年 |
元熙 419年－420年 |

* **注**：東晉安帝元興二年（403年），控制東晉朝廷嘅楚王桓玄篡位，建國桓楚。晉安帝獻上國璽，禪位於桓玄。

**東晉時期桓楚君主（403年－404年）**| 廟號 | 諡號 | 名 | 統治時間 | 年號 |
| --- | --- | --- | --- | --- |
| 太祖 （追封） | 宣武帝 （追封） | 桓溫 |  |  |
|  | 武悼帝 | 桓玄 | 403年－404年 |
永始 403年－404年 |

## 註
# 本州

本州（深色部份）
**本州**（粵拼：Bun2 Zau1）係日本最大嘅一個島，喺日本列島嘅中間，向北佢同北海道隔住津輕海峽相望，向南隔住瀨戶內海同四國相對，向西南佢就同九州隔住關門海峽同豐後水道。如果唔當澳洲係島嘅話本州就係世界上第七大嘅島。

## 地理

本州從東北向西南延伸，全長大約1300 公里，闊 50 至 230 公里，總面積 230500 平方公里，佔日本總面積嘅六成，海岸線全長 5450 公里。本州係一個火山島，島上面直到今時今日都重有活躍嘅火山，周不時都有地震。本州最高嘅活火山就係好出名嘅富士山，高 3776 米。本州亦有好多條河，其中信濃川係日本最長嘅河。沿住本州嘅北便有一條山脈從東北一直延伸去到西南。本州嘅山區亦係島上西南同東北氣候差得遠嘅主因。

本州嘅氣候係季風氣候，一年之中由北方嘅温帶季風氣候慢慢咁變成南方嘅亞熱帶季風氣候，不斷交替。

## 人口

本州嘅人口喺 2000年已經達到一億，主要集中喺關東平原上面，而住喺東京同橫濱附近嘅人口佔全島人口嘅 25% 左右。其他重要城市有京都、大阪、神戶、廣島、仙台同埋名古屋咁。日本七成半嘅大城市都喺本州，日本歷史上嘅政治同文化中心都喺呢度。

## 行政劃分

本州喺地理上分做五個地方，政區一共有34 個縣：

* 中部地方：愛知縣、福井縣、岐阜縣、石川縣、長野縣、新潟縣、富山縣、靜岡縣、山梨縣
* 中國地方：廣島縣、岡山縣、島根縣、鳥取縣、山口縣
* 關東地方：千葉縣、群馬縣、茨城縣、神奈川縣、埼玉縣、栃木縣、東京都
* 關西地方：兵庫縣、京都府、三重縣、奈良縣、大阪府、滋賀縣、和歌山縣
* 東北地方：秋田縣、青森縣、福島縣、岩手縣、宮城縣、山形縣

隧道、橋係本州連接北海道、九州同四國之間嘅主要交通設施。

## 農業

本州係日本非常重要嘅農業地區，平原地區盛產米同蔬果，例如山梨縣就係國內主要嘅生果出產地。

 日本
# 九州

|  |
| --- |
| **九州**的數據 |
| 本島7縣（琉球群島除外）合計 |
| 面積 | **36,782.37**km² |
| 總人口 | **13,946,570**人 （2024年10月1日） |
| 人口密度 | **313.6**人／km² （2024年10月1日）
 |

九州
九州地方行政區域圖
（唔包含部分離島同沖繩縣）
**九州**gau2 zau1（日文：九州／きゅうしゅう*Kyūshū*）係喺日本西南面嘅島，包括九州本島上嘅大分縣、宮崎縣、福岡縣、佐賀縣、長崎縣（含五島列島同埋對馬島）、熊本縣同鹿兒島縣（包含大隅諸島同奄美群島）等 7 個縣同埋外島嘅沖繩縣，人口大概有 1,400 萬人（2024年），面積約 44,511 平方公里，係日本目前高科技產業嘅主要集散地。

九州本島係日本第三大島，面積 36,782 平方公里（2024年），同 35,980 平方公里嘅台灣差唔多大，僅次於本州同北海道，比四國大。

## 地理

### 位置同範圍

九州位處北緯 30° 至 35° 之間嘅日本群島西南面，九州島北面嘅關門海峽將九州同本州分隔開，而東北面就俾豐予海峽將佢同四國所分隔。

### 地質面貌

由於成個日本群島位處歐亞大陸板塊同菲律賓板塊之間，呢兩個活躍板塊嘅活動令九州以至全日本嘅地形顯得破碎。九州嘅海岸線曲折多彎，聚集咗唔少零碎嘅島，成個島嘅河大都比較短、多山而少平地；而中部嘅熊本縣更係世界上最大嘅火山口阿蘇火山所在地。

### 天氣

由於受到海洋嘅氣候調節，除咗九州本島南部嘅鹿兒島縣同屬於外島嘅沖繩縣因緯度較低而形成季風型亞熱帶森林氣候之外，其餘大部分地方都係屬於季風型溫帶闊葉林氣候。全年四季分明，好似鹿兒島縣全年最低溫度係（1月）平均7℃，而最高温度就係（7月）平均27℃。雨量充足，全年平均降雨大約1000 至 2000 毫米。每年8月至10月期間比較容易受到西北太平洋嘅熱帶氣旋侵襲。

## 史

古代日本人叫九州做「筑紫島」（つくししま）。古代嘅九州可以劃分為9 國，九州呢個名就係咁嚟；呢啲古代嘅省份係：

* 筑前國（即福岡縣）
* 筑後國（即福岡縣）
* 肥前國（即佐賀縣，長崎縣）
* 肥後國（即熊本縣）
* 豐前國（即福岡縣，大分縣）
* 豐後國（即大分縣）
* 日向國（即宫崎縣）
* 大隅國（即鹿兒島縣東部）
* 薩摩國（即鹿兒島縣西部）

1871年明治天皇廢晒呢嘅舊政區，並設立新嘅縣份（*睇廢藩置縣*）。

## 經濟

主要嘅農產品有稻米、茶、煙草、甘薯同大豆；絲亦都被廣泛生產。另外九州以種類繁多嘅日本瓷器聞名。重工業主要集中喺北部嘅北九州同大分一帶，主要係化學同金屬加工。

九州最大城市係福岡市，佢係一個港口兼主要嘅重工業中心。北九州市亦係一個工業中心。長崎係島上主要嘅港口。

## 教育

九州嘅大學包括：久留米大學、九州大學、長崎大學、熊本大學、鹿兒島大學、大分大學、宮崎大學等等。

## 運動

棒球隊 - 福岡軟銀鷹隊

## 睇埋

* 屋久島
# 青森縣

青森縣喺日本嘅位置（深綠色部份）
**青森縣**（粵拼：cing1 sam1 jyun6\*2；日文：**青森県**あおもりけん(Aomori-ken)）係日本本州嘅其中一個縣。

## 地域

主要分為津輕、南部等2個區。

* 津輕，靠近日本海嘅地域
	+ 東青 - 青森市、東津輕郡
	+ 中弘南黑（中南） - 弘前市、黑石市、平川市、中津輕郡、南津輕郡
	+ 西北五（西北） - 五所川原市、津輕市、西津輕郡、北津輕郡
* 南部，靠近太平洋嘅地域
	+ 三八 - 八戶市、三戶郡
	+ 上北（上十三） - 十和田市、三澤市、上北郡
	+ 下北 - 陸奧市、下北郡

共有10市8郡22町8村，共40市町村（平成合併前有8市8郡34町25村，共67市町村）

喺行政上，經常分為以下六個區。

### 城市

* 青森市（縣廳所在地）
* 弘前市
* 八戶市
* 十和田市
* 陸奧市
* 五所川原市
* 黑石市
* 三澤市
* 津輕市
* 平川市

### 郡部

* 東津輕郡
	+ 平內町 - 今別町 - 蓬田村 - 外濱町
* 西津輕郡
	+ 鰺澤町 - 深浦町
* 中津輕郡
	+ 西目屋村
* 南津輕郡
	+ 藤崎町 - 大鰐町 - 田舍館村
* 北津輕郡
	+ 板柳町 - 鶴田町- 中泊町
* 上北郡
	+ 野邊地町 - 七戶町 - 六戶町 - 橫濱町 - 東北町 - 六所村 - 奧入瀬町
* 下北郡
	+ 大間町 - 東通村 - 風間浦村 - 佐井村
* 三戶郡
	+ 三戶町 - 五戶町 - 田子町 - 南部町 (青森) - 階上町 - 新鄉村 (日本)

## 出面網頁

* 青森縣官方網頁（英文）
# 大阪

大阪市嘅位置
大阪市嘅景色
**大阪**（粵拼：daai6 baan2；日文：**大阪市**おおさかし(Ōsaka-shi)）係位於日本大阪府中央嘅城市，係大阪府嘅府廳所在地，亦係個政令指定都市。人口大概有275萬。

大阪係關西以至成個西日本嘅經濟、文化、交通嘅中心城市。佢同京都市同神户市一同構成咗世界前列嘅京阪神大都市圈嘅都市中樞。佢有24個行政區。市廳所在地喺北區嘅中之島（淀屋橋）。由於有好多河川同運河穿過呢個城市，所以大阪有好發達嘅河川交通同港灣運輸機能，令佢有水都嘅美稱。

4世紀仁德天皇嘅難波高津宮同難波宮設置喺當時嘅首都大阪以嚟，已經有大概1700年嘅歷史。而家嘅大阪係個商業繁盛又吸引咗好多觀光客嘅商業都市，喺亞洲亦都係世界大都會。

## 介紹

大阪市喺日本政府實行市制嗰陣已經喺度，曾經喺關東大地震嗰陣取代當時嘅東京市成為人口最多嘅城市。現時大阪係一個以商業為主嘅城市。

## 政區

大阪市市內有24個區，佢哋分別係：都島區、福島區、此花區、西區、港區、大正區、天王寺區、浪速區、西淀川區、東淀川區、東成區、生野區、旭區、城東區、阿倍野區、住吉區、東住吉區、西成區、淀川區、鶴見區、住之江區、平野區、北區、中央區

當中，大阪市嘅役所喺北區，而府役所就喺中央區。

## 行政

大阪市之前嘅市長係松井一郎。現時市長係横山英幸。此外大阪市嘅市議會係由83人組成。

## 地理

大阪市嘅總面積係222.11平方公里。

## 氣候

大阪屬副熱帶濕潤氣候，夏季比較炎熱潮濕。

| 大阪 (1991−2020，極端值 1883−2022)氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 19.1 (66.4) | 23.7 (74.7) | 24.2 (75.6) | 30.7 (87.3) | 32.7 (90.9) | 36.1 (97) | 38.4 (101.1) | 39.1 (102.4) | 36.2 (97.2) | 33.1 (91.6) | 27.2 (81) | 24.5 (76.1) | 39.1 (102.4) |
| 平均高温 °C（°F） | 9.7 (49.5) | 10.5 (50.9) | 14.2 (57.6) | 19.9 (67.8) | 24.9 (76.8) | 28.0 (82.4) | 31.8 (89.2) | 33.7 (92.7) | 29.5 (85.1) | 23.7 (74.7) | 17.8 (64) | 12.3 (54.1) | 21.3 (70.3) |
| 每日平均氣温 °C（°F） | 6.2 (43.2) | 6.6 (43.9) | 9.9 (49.8) | 15.2 (59.4) | 20.1 (68.2) | 23.6 (74.5) | 27.7 (81.9) | 29.0 (84.2) | 25.2 (77.4) | 19.5 (67.1) | 13.8 (56.8) | 8.7 (47.7) | 17.1 (62.8) |
| 平均低温 °C（°F） | 3.0 (37.4) | 3.2 (37.8) | 6.0 (42.8) | 10.9 (51.6) | 16.0 (60.8) | 20.3 (68.5) | 24.6 (76.3) | 25.8 (78.4) | 21.9 (71.4) | 16.0 (60.8) | 10.2 (50.4) | 5.3 (41.5) | 13.6 (56.5) |
| 歷史最低温 °C（°F） | −7.5 (18.5) | −6.5 (20.3) | −5.2 (22.6) | −2.6 (27.3) | 3.5 (38.3) | 8.9 (48) | 14.8 (58.6) | 13.6 (56.5) | 10.4 (50.7) | 3.0 (37.4) | −2.2 (28) | −4.5 (23.9) | −7.5 (18.5) |
| 平均降水量 mm（英寸） | 47.0 (1.85) | 60.5 (2.382) | 103.1 (4.059) | 101.9 (4.012) | 136.5 (5.374) | 185.1 (7.287) | 174.4 (6.866) | 113.0 (4.449) | 152.8 (6.016) | 136.0 (5.354) | 72.5 (2.854) | 55.5 (2.185) | 1,338.3 (52.689) |
| 平均降雪量 cm（英寸） | 0 (0) | 1 (0.4) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 1 (0.4) |
| 平均降水日數（≥ 0.5 mm） | 6.4 | 7.3 | 10.3 | 10.0 | 10.4 | 12.3 | 11.3 | 7.8 | 10.6 | 9.2 | 7.0 | 7.1 | 109.7 |
| 平均相對濕度（%） | 61 | 60 | 59 | 58 | 61 | 68 | 70 | 66 | 67 | 65 | 64 | 62 | 63 |
| 每月平均日照時數 | 146.5 | 140.6 | 172.2 | 192.6 | 203.7 | 154.3 | 184.0 | 222.4 | 161.6 | 166.1 | 152.6 | 152.1 | 2,048.6 |
| 出處：Japan Meteorological Agency and Weather Atlas |

## 參考

## 出面網頁
# 阪神虎

**阪神虎**（粵拼：ngon6 tin4 man4 hung4，**阪神タイガース**（**はんしんたいがーす**, 阪神タイガース?））隊係日本嘅一支職業棒球隊。 佢哋喺中央聯賽踢波。 佢哋嘅主場係兵库县西宫市嘅阪神甲子園球場。
縮寫係“阪神”，花名係“虎”。 它有時被稱為“虎”或“兇猛的虎”。 佢係僅次於讀賣巨人隊嘅日本12支倖存嘅職業棒球隊中第二古老嘅一支，都係自1936年職業棒球聯賽開始以來嘅棒球隊之一。 直到1960年，佢哋被稱為大阪虎隊，除了戰爭期間嘅一段時間。
運營公司係阪神虎株式會社。 母公司是阪神電鐵（阪急阪神控股的子公司）。

儘管俱樂部經歷咗一個黑暗嘅時代，佢哋贏得了五次聯賽冠軍（冠軍數量喺聯賽中排名第5 ），只有一個日本（並列12个俱樂部嘅打底），從1987年到2001年，佢哋喺15个賽季中有10次跌至倒數第一，但自聯盟成立（ 1950年）以來，總勝率一直係聯賽第二，並且擁有穩定嘅實力，佢哋埋咗A級嘅好多賽季。

* 官方網站
# 蒙古話

| 蒙古話  |
| --- |
| Монгол хэл  |
| 發音 | /ˈmɔɴɢɔ̆ɮ çiɮ/ |
| 用嘅國家、地區 |  中華人民共和國  吉爾吉斯  蒙古國  俄羅斯 |
| 區域 |  蒙古國  俄羅斯布里亞特共和國  吉爾吉斯伊塞克湖州  中國內蒙古、遼寧、吉林、黑龍江 |
| 講嘅人口 | 520萬 |
| 系屬 | （阿爾泰語系）有爭議* 蒙古語系
	+ 東蒙古語支
		- 烏里亞特-喀爾喀分支
			* 喀爾喀-布里亞特支系
				+ **蒙古話**
 |
| 文字 | 蒙古字母（蒙古、中國） 西里爾字母（蒙古、俄羅斯） 八思巴文（古代） |
| 官方地位 |
| 官方語言 |  蒙古國  中國內蒙古自治區同其他中國蒙古族自治州 |
| 管理機構 | 無 |
| 語言代碼 |
| ISO 639-1 | `mn` |
| ISO 639-2 | `mon` |
| ISO 639-3 | 各項代碼: mon  一般蒙古話 khk  喀爾喀蒙古話 mvf  周邊蒙古話 |
| * 睇
* 傾
* 改
 |

**蒙古話**係蒙古嘅話，屬阿爾泰語系蒙古語族，有好多方言，主要分咗中部方言、西部方言（衛拉特文）、北部方言（布里亞特文）同埋東部方言（科爾沁-喀喇沁）。

## 分佈

滿清由東到西蠶食內蒙後，又由南到北蠶食咗整個蒙古本部，跟著就以大漠做界分出咗「外蒙古」與「內蒙古」，仲規定啲人唔可以越界放牧，呢個就係近現代前內外蒙形成嘅由來。

### 分支

現代蒙古話嘅方言土語，根據返研究係可以分成三大類，就係以內外蒙嘅分片做基礎：

1. 內蒙古、外蒙古嘅本土類型方言土語。
2. 青海、甘肅、新疆同蒙古國西部嘅西部類型（衛拉特類型）方言土語。
3. 呼倫貝爾、蒙古國北部嘅北部類型（布里亞特類型）方言土語。

而由歷史度講，蒙古話下邊嘅方言土語可能仲多種類。現代散居各地嘅仲有唔少係保留咗古部落名，好似係乃蠻部、克烈部、札剌亦爾部、兀良哈部、郭爾羅斯部等等，啲住民有唔少人都係呢啲部落嘅後裔，而渠地原本語言嘅樣貌就經已好難辨認到。

## 通用嘅情況

### 中國大陸

內蒙古自治區建立後，近現代統計係有近八成人口唔係蒙古人。到1988年為止，據計有近八成嘅蒙古人係以蒙古話做母語，到2020年左近呢個比數就跌到大概六成倒。

## 教育推廣

### 中華人民共和國

中共建政前係撐內蒙等民族地區嘅自立，出於一路統戰嘅利益而催生咗建政後民族自治地方嘅雙語教育制度。1963年中共內蒙古自治區黨委、人民委員會喺蒙古王烏蘭夫嘅主持下，頒發咗《關於加強民族文教衛生工作的若干規定》，提出實施「民族語文、民族教育、民族文化、民族衛生工作」四位一體嘅措施體系。其中最重要嘅部分就係雙語教學制嘅構想──喺内蒙嘅自治區建立「漢語授課」（一般中小學）同「蒙語授課」（民族中小學）兩個獨立嘅學校系統，而且都可以一路由幼稚園讀到博士。

不過由1980到1995年間，內蒙古嘅民族學校小學少咗1,409間，中學就少咗142間；而用蒙古話教書嘅學生佔少數民族學生嘅比例，小學同中學分別跌到去23.7％同20.2％。而單喺1997年就有232間用蒙古話教書嘅學校俾人殺校或者轉做其他類型嘅學校，大部分轉咗用普通話嚟教書。

## 睇埋

* 蒙古話保育運動

## 攷
# 英文點字

英文點字
**英文點字**（英文：**English braille**），又叫**英文凸字**，係指喺英語世界用來寫英文嘅盲人點字。

因為單一嘅點字方格 可以表示嘅字數有限，唔同用途往往要用唔同嘅點字，唔同嘅國家用嘅點字都會有啲唔同。為咗解決呢啲問題，負責北美點字標準嘅北美點字管理局（Braille Authority of North America，BANA）喺1991年研究統一各種英文點字嘅可行性，1993年 International Council on English Braille（ICEB，國際英文點字聯會）拍板。完成咗嘅最新嘅標準叫做統一英文點字（Unified English Braille，UEB），由 ICEB 維護，喺一般嘅情況下除咗音樂之外用可以同一標準嘅點字寫英文。

比起其他語文嘅點字（例如法文或者西班牙文點字），英文點字非常複雜。就算係 UEB 未出現之前，英文點字已經係分幾級，第2級嘅點字（Grade 2 braille）有好多簡寫，UEB 更加係用更多嘅點陣表示唔同嘅符號、格式化嘅轉變等等。

## 參考

## 註

## 書目

* 鄭靖楠 (2022年)。〈點字之樂: 點字樂譜在香港音樂教育應用情況的研究計劃〉 (PDF) (撮要) (香港中文)。喺2024年10月7號搵到。
* Simpson, Christine, 編 (2013). *The Rules of Unified English Braille* (第2版). International Council on English Braille. 喺2019-11-25搵到.
# 講談社

講談社
**講談社**係日本嘅一間綜合出版社，1938年正式成立，總部喺東京，出名出版物包括雜誌《週刊少年Magazine》。

1930年代講談社嘅廣告
## 歷史沿革

* 1909年（明治42年） - 初代社長野間清治於本郷区駒込坂下町（現・東京文京区千駄木）創立大日本雄辯會。
* 1910年（明治43年） - 雜誌『雄弁』創刊。
* 1911年（明治44年） - 『講談倶楽部』創刊。
* 1914年（大正3年） - 『少年倶楽部』創刊。
* 1920年（大正9年） - 『現代』『婦人倶楽部』創刊。
* 1924年（大正13年） - 『キング』創刊。
* 1925年（大正14年） - 公司名改為大日本雄辯會講談社
# 語系

世界各地主要母語嘅語系
**語系**（粵拼：jyu5 hai6）係對語言嘅第一級系屬分類，靠語言嘅發展演變同埋各種特質（語音、詞彙、語法等），將似嘅語言歸做同一語系。語系可以向下細分成唔同**語族**同**語支**。

## 基本概念

想像家陣有一個群體嘅人，佢哋喺語言上好均一，成個群體是但攞兩個人嚟睇，佢哋嘅母語都係互通嘅；而家佢哋因為戰亂等嘅原因，其中一部份嘅個體遷徙咗去第度，變咗做兩個群體；因為語言演變嘅關係，過咗幾個世紀之後兩者講嘅話變到好唔同，變到唔再互通，但兩隻話仲係會有好多相似嘅地方；如果有若干隻語言，佢哋係好似上述個例子噉由同一隻語言變出嚟嘅，佢哋就算係屬同一個語系。

下圖係日耳曼語族（Germanic languages）嘅分類樹狀圖，圖入面包括咗英文（English）同德文（German）等。

## 語言特性

同源詞關係嘅圖解；Aa 同 Ab 兩者成同源詞關係。
屬同一語系嘅語言往往會有好多相似之處。

喺詞庫上，屬同一語系嘅語言會有同源詞。假想某隻語言，有某隻詞語，後來隻語言嘅其中兩種方言慢慢各自演變，喺發音等各方面起變化，最後變成完全冇能力通話嘅兩隻語言，同時手上嗰隻詞語因為發音變化，而變咗兩隻語同樣、但意思一樣（或者好相近）嘅詞語，而呢兩隻詞可以追溯返去同一隻詞嗰度，所以就是為同源詞。舉例說明，英文同德文都係日耳曼語言，由原始日耳曼語演變而嚟嘅，而兩隻語言指阿媽嘅詞語好相似：

| 寫法 | 讀法（IPA） | 語言 |
| --- | --- | --- |
| mother | /ˈməðɚ/ | 英文 |
| Mutter | /ˈmutɚ/ | 德文 |

－呢兩隻詞語，據估計都係嚟自原始日耳曼語指**母親、阿媽**嗰隻詞語。到咗廿世紀，英文同德文之間經已有巨大嘅差異，兩者無法通話，但係兩種語言同源，各自由原始日耳曼語嗰度繼承咗大量嘅詞語，英文同德文嘅同源詞喺發音、拼寫方法同詞義上都有相當嘅相似之處。

## 主要語系

* 印歐語系（歐洲、北美洲大部份地區、西南亞到南亞，日耳曼語族喺呢個語系之下）
* 漢藏語系（東亞，包括眾漢語）
* 尼日爾-剛果語系（撒哈拉以南非洲）
* 亞非語系（北非到非洲之角、西南亞）
* 南島語系（大洋洲、馬達加斯加、東南亞）
* 南印語系（南亞）
* 南亞語系（東南亞）
* 侗台語系（東南亞）
* 烏拉語系（北亞到北歐）
* 愛斯基摩－阿留申語系（北美洲北部）
* 尼羅-撒哈拉語系（非洲中部）

## 睇埋

* 阿爾泰「語系」（中亞，亦有包埋日語同韓語；一般認為呢啲語言比較似語言聯盟）
* 互通程度
* Idiolect
* 語言聯盟
* 語言類型

## 註釋

## 引咗
# 歸融話

**歸融話**係自然語言，係集合多種語言融匯而成。佢同洋涇浜話唔同：洋涇浜話係未成熟嘅話，因為洋涇浜話無穩定嘅語法，辭彙亦比較貧乏，所以表達能力有限；而歸融話就同其他語言一樣，有穩定、成熟嘅語法，亦有豐富嘅辭彙，同埋自己嘅聲韻系統，表達能力同自然語言無分別。

## 名

**歸融話**係由法文créole（國際音標：[kʀeɔl]）音義俱譯出來，當中「歸融」嘅粵音取其諧音，「歸」有歸納、本土化嘅意思，「融」就指融匯、融合；意指歸融話係由多種話融匯一齊，經過融合、歸化之後而成嘅語言。

而法文créole呢個詞，大概係16、17世紀嘅時候所創嘅。當時歐洲國家擴張海事勢力同遠洋貿易，響海外建立咗好多殖民地，產生咗好多歸融話。呢個法文詞嘅詞源，可以追溯返去拉丁話嘅creare，意思係「創造」。

## 形成

歸融話由幾種源語言融合而成，呢啲源語言可以分為**主源語**同**次源語**。通常，歸融話嘅辭彙主要來自主源語，而語法就以次源語為基礎（見Relexification）。呢啲話就係以咁嘅方式融合起來，初期章法會幾亂，既唔穩定又唔成熟，響呢個階段，只係洋涇浜話。

一旦講某一種洋涇浜話嘅人開始聚居，建立起社群，佢地嘅下一代就會以呢種話做母語。呢啲以洋涇浜話做母語嘅人同埋社群，自自然然會令呢種話發展得更成熟、更豐富、更完善，以切合佢哋嘅需要。於是乎，呢種話就會變得穩定，有自己嘅聲韻系統，有自己一套語法規則，同埋豐富嘅辭彙，咁就成為一種歸融話。

由於歐洲人喺過去500年響海外開拓咗好多殖民地，產生咗好多歸融話，所以多數歸融話嘅主源語都係歐洲嘅話，尤其是葡萄牙話、法文、英文同荷蘭話。但係同樣係響殖民地誕生嘅Sängö話（響中非共和國流通），就無歐洲話嘅成分。響厄瓜多爾講嘅Kichwa，主源語係南面嘅Quechua。響烏干達同肯雅講嘅عربية نوبية，就以阿拉伯話蘇丹方言為基礎。

## 例

其實多數歸融話已經失傳，亦未必有記錄。下面列出主要嘅歸融話，按主源語分組。

### 英文

由英文衍生出來嘅歸融話，有：Jamaican Patois、Hawaiian Pidgin、Tok Pisin、Bislama、星式英文……數目繁多。

### 法文

由法文衍生出來嘅歸融話有好多，例如：Ayisyen、Guadeloupéen、Réunionnais、Tayo……

### 西班牙話

| 歸融話 | 響邊處講 | 次源語 |
| --- | --- | --- |
| Chabacano | 菲律賓 | Ilonggo、Tagalog、Sinugboanon |
| Palenquero | 哥倫比亞 |

此外，Annobonense、Naija、Papiamentu、Pichi呢幾隻歸融話，都深受西班牙話影響。

### 葡萄牙話

由葡萄牙話衍生出來嘅歸融話，數目繁多，包括：Kriolu、Forro、dos velhos、Papiá kristáng、澳門土話、Papiamentu……

### 荷蘭話

| 歸融話 | 響邊處講 | 次源語 |
| --- | --- | --- |
| Berbice | 圭亞那 | Ịjọ話 |
| Skepi | 圭亞那 |  |
| Negerhollands | 處女羣島 | 丹麥話、英文、法文、西班牙話、非洲嘅話 |
| Petjo（又：Pecok） | 印尼、荷蘭 | 爪哇話、Betawi |
| Javindo | 印尼 | 爪哇話 |
| Ceylons | 斯里蘭卡 |
| Mohawk Dutch | 美國 | Mohawk話 |
| Jersey Dutch | 美國 | 英文 |
| Albany Dutch | 美國 |

### 德文

| 歸融話 | 響邊處講 | 次源語 |
| --- | --- | --- |
| Unserdeutsch | 巴布亞新幾內亞、澳洲東北部、新不列顛西部 |
| Küchendeutsch | 納米比亞 |
| Belgranodeutsch | 布宜諾斯艾利斯 | 西班牙話 |

### 恩巴恩迪話

| 歸融話 | 響邊處講 | 次源語 |
| --- | --- | --- |
| 桑戈話 | 中非共和國 | 法文 |

### 阿拉伯話

| 歸融話 | 響邊處講 | 次源語 |
| --- | --- | --- |
| نوبية | 烏干達、肯雅 |
| جوبا | 南蘇丹 |
| بابالية | 乍得南部 | براك |

### 馬拉話

由馬拉話衍生出來嘅歸融話都唔少，有：Betawi、Manado、Kedah、Sarawak、Sri Lankan Malay……詳見：馬拉話歸融話

### 普通話

| 歸融話 | 響邊處講 | 次源語 |
| --- | --- | --- |
| 星式中文 | 星加坡 | 英文、閩南話、馬拉話 |
| 南普 | 南寧 | 粵語、壯話、平話 |

## 外面網頁

* Journal of Pidgin and Creole Languages (JPCL)
* Society for Pidgin and Creole Linguistics
* Groupe Européen de Recherches en Langues Créoles
* Associação Brasileira de Estudos Crioulos e Similares (ABECS)
* Site de promotion des cultures et des langues créoles

## 參考
# 日本標準時間

**日本標準時間**（日文：**日本標準時**（にほんひょうじゅんじ Nihon Hyōjunji）；英文：**J**apan **S**tandard **T**ime，縮寫：**JST**），或者叫**日本時間**、**東京標準時間**，係日本全國所採用嘅時間，比世界協調時間快九個鐘（UTC+9），由獨立行政法人情報通信研究機構管理。日本目前冇實施夏令時間。

## 東京標準時間

東京嘅當地時間原本係UTC+9:18:59。直至1887年12月31號將東京時間校慢18分59秒改爲UTC+9（日本標準時間）。到咗1895年12月31號，日本標準時區轉為日本中央標準時間至1938年。

2013年5月22號，東京知事猪瀬直樹喺產業競爭力會議上提出將東京標準時間提前2個鐘（改為UTC+11）嘅提案，目的係加快東京金融市場嘅啟動，提高東京市場嘅競爭力。政府決定討論呢個建議。但係，之后嘅十年以上，都無具體討論過呢個提案。

## 日本東京夏令時間

1938年東京時間再轉返日本標準時間直至1947年。由1948年至1951年，東京實施夏令時間，到咗1952年再冇實施夏令時間。

## 沿革

明治天皇簽署公布嘅《標準時關聯文件》
日本標準時間係喺1886年7月13號公佈嘅明治19年勅令第51號《本初子午線經度計算法及標準時之件中制定》。1888年1月1號起，將東經135度嘅時間確定為日本標準時間，以東經135度線為日本標準時子午線。

1895年12月28號公佈（明治天皇簽署日期為1895年12月27號）、1896年1月1號施行嘅明治28年勅令第167號《標準時關聯文件》又制定咗「**西部標準時**」，將東經120度（UTC+8）嘅時間訂為西部標準時，比八重山群島、宮古群島同埋日本殖民統治下嘅台灣、澎湖群島用；東經135度嘅時間改稱「**中央標準時**」。西部標準時同中央標準時之間有1個鐘時差。

1937年9月25號公布、1937年10月1號施行嘅昭和12年勅令第529號《明治28年勅令第167號標準時關聯文件修正案》刪除《標準時關聯文件》第2條，唔要西部標準時，中央標準時改為日本標準時間。

## 參考資料
# 大國

**大國**，又叫**強國**、**強權**，係國際體系上，權力資源有較大優勢嘅國家。權力資源（或稱為「綜合國力」），包括一個國家對其他國家施加影響所必備嘅物質性權力（軍事能力、經濟實力）；同埋非物質性權力（目前廣泛使用嘅概念——「軟國力」所包含嘅文化、價值觀、制度、生活方式嘅吸引力）。佢意義上近似19世紀至20世紀初嘅「列強」，無疑列強係當時清朝政權對大國嘅稱呼。

## 睇埋

* 超級大國
# 福島第一核電廠核災

福島第一核電廠核災現場
**福島第一核電廠核災**（日文：**福島第一原子力発電所事故**），縮寫**福島核災**，係世界最嚴重嘅核災之一。事發喺日本福島縣嘅福島第一核電廠。核電廠由東京電力公司經營，一共六座核子反應爐，全部係沸水式反應爐，當中四座發生事故。事緣二零一一年三月十一號，日本時間下晝兩點四十六分，發生日本東北地震，並引發海嘯。海嘯令發電廠各核子反應爐嘅冷卻系統失靈，為咗避免爐芯完全熔毀，並導致輻射四散，禍延全球，官方盡力灌水冷卻。但灌水唔多有效，化學反應令反應爐多日連番氫氣爆炸，好彩冇全毀，部份輻射塵升上天空，輻射雲飄到關東各地，以及太平洋周邊嘅地區，電廠嘅周邊地區受水土輻射污染比較嚴重。當中三號爐爐殼損毀，缺口令輻射漏出，係各爐之中最嚴重。

地震發生後，福島第一核電廠所有核子反應爐，均自動安全熄爐，停止核分裂反應，但核衰變仍然繼續，餘熱高溫需用水冷卻，以防過熱燒壞。停爐後，冷卻系統需靠火力發電推動，但因海嘯高過防波堤，令較低窪嘅發電機故障，冇法供電。冷卻系統亦靠電池行咗八個鐘後，最終斷電，冷卻水循環系統就冇法繼續運作。之後為咗降低反應爐安全殼（圍阻體）嘅壓力，核電廠職員冒死打開閥門放咗啲蒸氣出來，但最後導致氫氣爆炸兼冚樓，燃料儲存池冷卻用水跌過安全水位，令燃料棍外露，導致熔化，發生泄漏輻射事故。三月廿二號，日本經濟產業省原子能安全保安院指出，福島第一核電廠正門附近嘅輻射量，比平常最少多出七十倍，而一號反應爐嘅中央控制室輻射量，亦升到平常嘅一千倍。係日本首次確認，有放射性物質外泄，稱呢次事故為核災。

呢次核災，可以同一九八六年，蘇聯切爾諾貝爾核電廠核災相提並論，全面禁止核試條約組織指出，同切爾諾內爾核災比起，福島核災放出嘅放射物數量，碘一三一達百分之七十三，而銫一三七達百分之六十一。方圓一百公里，食水都受污染，而日本首都東京，事故發生後幾日，輻射雲飄到東京降雨後，驗出食水含輻射水平對成年人健康冇即時影響，但唔適合畀幼兒飲用，日本政府向影響市民派樽裝水。
# 天然氣

**天然氣**係燃料嘅一種，係動、植物通過生物、化學作用同地質變化作用，喺唔同地質條件之下生成、轉移，喺一定嘅壓力下儲集，埋藏喺深度唔同嘅地層中嘅優質可燃氣體。主要成分包括：甲烷（CH4），另外重含有氮、二氧化碳、硫化氫同微量嘅氦、氖、氬等氣體，喺唔同產地同埋唔同生產方式嘅天然氣，成分同物化性質都會有啲唔同。

## 種類

天然氣一般分為四種：從氣田開採出嚟嘅氣田氣，又稱為純天然氣；伴隨石油一齊開採出嚟嘅石油氣，又稱為石油伴生氣；含石油輕質餾分嘅凝析氣田氣；從煤礦井下煤層中抽出嘅礦井氣。煤炭、石油、天然氣三兄弟都係古代植物殘骸演化而成嘅化石碳能源，但係特點都好唔同，煤炭係固體，石油係液體，以甲烷為主嘅天然氣係氣體。而且相對煤、石油嚟講，天然氣係一種更稀少、分佈更集中嘅資源。

## 狀態

根據物理狀態天然氣可以分為：

* 天然氣（Natural Gas，NG）
* 液化天然氣（Liquefied Natural Gas，LNG）
* 壓縮天然氣（Compressed Natural Gas，CNG）

## 物化性質

天然氣係無色、無味、無毒、無腐蝕性，易燃、易爆嘅氣體，比空氣輕，主要成分係甲烷（CH4），燃燒溫度大概係650℃，燃燒生成物主要係二氧化碳同水。喺常壓或者略高過常壓下低溫（-162℃）液化咗嘅天然氣，體積大概係佢氣態體積嘅六百分之一。

## 參考
# 日式咖喱

日式咖喱飯
日式咖喱包
**日式咖喱**係日本好流行嘅一種嘢食，最初嚟自印度，之後喺明治時代經英國傳到去日本，依家已經係日本料理嘅代表作之一，用日式咖喱整嘅日式咖喱飯更加畀人叫佢做「國民嘅嘢食」（国民食），喺日本好受歡迎。日式咖哩通常比較甜同唔係咁辣。日式咖喱通常會用牛肉、豬肉、雞肉呢啲肉類做配料，好多時都配飯食，亦可以配烏冬，甚至做包嘅餡。

## 歷史

### 咖喱傳入日本

原產自印度嘅咖喱經英國傳入日本。
由1853年黑船來航開始，日本嘅鎖國體制事實上已經唔存在，橫濱嗰頭住咗好多歐美人，日本人因為咁而多咗機會接觸西方飲食文化，當中英國食品公司克羅斯和布萊克威爾（英文：Crosse & Blackwell，簡稱C&B）生產嘅咖喱粉就隨住明治維新嚟到日本。

咖喱最初喺1772年左右由英屬印度傳到入英國，之後一本喺1861年出版、當時幾流行嘅食譜《家庭管理》（Household Management）開始鼓勵啲人去舖頭買咖喱粉，而唔係自己整，咁樣可以大幅減少煮咖喱要用嘅時間，除此之外仲建議用蘋果同埋麵粉令到佢甜啲濃啲。呢種英式咖喱日後就成為咗而家日本咖喱嘅基礎，所以日式咖喱並唔係直接以印度咖喱做基礎，而係由畀西方飲食文化薰陶過嘅歐陸式咖喱發展出嚟，而咖喱喺嚟到日本嗰陣都畀人當係歐洲料理多過係印度料理。

### 日本最早嘅咖喱食譜

山川健次郎係第一個接觸咖喱飯嘅日本人。
最早嘅日文咖喱食譜出現喺1872年，由敬學堂主人寫嘅《西洋料理指南》。呢本書入面提到嘅材料包括「蔥、薑、蒜、牛油、蝦、鯛魚、蠔、雞肉、蛙、小麥粉同埋咖喱粉」。因為食譜入面有寫到青蛙係材料，飲食研究家小菅桂子估呢種咖喱可能溝咗啲法國料理元素喺入面，不過呢種做法無喺日本普及到。比較受日本人歡迎嘅係同一年由仮名垣魯文所寫嘅《西洋料理通》，佢份咖喱食譜列出咗牛肉、雞肉、蔥、蘋果、小麥粉、柚子同埋咖喱粉呢啲材料。

### 咖喱嘅日文名起源

開辦札幌農業學校嘅威廉·史密斯·克拉克博士
1860年，福澤諭吉出版嘅《增訂華英通語》第一次將咖喱翻譯做「コルリ *Koruri*」。1872年，嗰時喺北海道開拓使東京事務所做嘢嘅美國人霍勒斯·卡普隆食嘅晏晝飯有咖喱飯。據北海道立文書館報《赤煉瓦》記述，當時嘅咖喱飯叫做「タイスカレイ *Taisu Karei*」。1873年，舊日本陸軍幼年學校開始每個禮拜六向學生供應咖喱飯做晏晝飯，但冇講個飯嗰時叫咩名。1876年，威廉·史密斯·克拉克喺札幌開辦農業學校嗰陣，大力推動用小麥做主導嘅膳食，希望改善日本人因為用白飯做主菜搞到身體貧弱嘅問題，所以佢鼓勵班學生食麵包呢啲西方嘢食，又唔畀學生食白飯，唯獨係咖喱飯無受到呢個限制，當時咖喱飯個名叫「らいすかれい *Raisu Karei*」（「飯咖喱」，Rice Curry）。

### 平民化、成為海軍指定伙食

海上自衛隊浦賀號船上供應嘅海軍咖喱
喺咖喱啱啱傳到入日本嗰陣，咖喱粉基本上全部都係經C&B由英國運過嚟，用咖喱整嘅嘢食都賣到好貴。1903年，大阪道修町一間藥房「今村彌」就自己做咗隻咖喱粉出嚟。由於當年大阪人習慣喺朝早將前一晚剩落嘅冷飯同埋隔夜飯餸整熱嚟當早餐食，易煮嘅咖喱好快就喺大阪打響名堂。1905年，日俄戰爭爆發，舊日本海軍嗰時有超過三成軍人因為飲食唔均衡而中咗腳氣病，之後軍方發現英國皇家海軍嘅咖喱飯有肉有菜，可以彌補白米嘅不足，於是將佢採用做海軍指定伙食之一，呢個就係最早嘅「海軍咖喱」。1908年，海軍出版《海軍割烹術参考書》，當年海軍咖喱飯嘅食譜包括洋蔥、薯仔同埋紅蘿蔔三種食材，呢三種食材被人叫做「三神器」。明治時期，日本本身無種開呢啲西方蔬菜，但因為北海道嘅氣候同美國麻薩諸塞州幾似，出身當地嘅在日外籍顧問威廉·史密斯·克拉克開始喺佢開嘅農業學校種美國蔬菜，之後北海道嘅農場都開始種好多西方蔬菜，加上日本國內嘅咖喱粉生產量升得好快，日式咖喱嘅雛形喺明治時代末期已經逐漸確立，成為而家日式咖喱嘅原型。

至於點解咖喱咁受日本人歡迎，有一個講法係話牛肉喺明治維新嗰陣作為「文明開化」嘅象徵畀人推崇，於是日本人開始係咁食牛肉，令到用牛肉煮嘅咖喱受歡迎。同時因為英式食法多數將咖喱同埋小麥粉撈埋，整到個醬好杰，再配埋白飯食，呢種食法相比多數配上印度薄餅食嘅印度式食法，更加貼近用米做主糧嘅日本飲食文化。

## 用料同埋做法

而家唔少日本人鍾意用即食咖喱包煮咖喱。
日式咖喱主要用洋蔥、薯仔同埋紅蘿蔔三種蔬菜，呢三種蔬菜又叫做「三神器」。但係，都有一啲人覺得咖喱唔應該有薯仔，因為佢「同白飯唔夾」同埋唔鍾意佢浸「溶落口嘅口感」。

肉類方面，日式咖喱多數用豬肉、牛肉同埋雞肉，有時都會搭配羊肉、海鮮或者雜菜。據2012年NTT DOCOMO搞嘅一份統計，最受歡迎嘅配料順序係豬肉、牛肉、雞肉、純素菜同埋海鮮。以地域嚟講，豬肉喺東日本比較普遍，而西日本就牛肉受歡迎多啲，雞肉就剩係日本海嗰邊嘅山口縣、島根縣、鳥取縣，九州嘅長崎縣同埋東日本嘅栃木縣有優勢。睇歲數嘅話，日本國內50歲以上嘅人比較鍾意牛肉，而按性別計嘅話就男人鍾意食牛肉多啲。

配菜方面，咖喱飯最常見嘅係福神漬，之後有魚生、芹菜呢啲。加落咖喱面頭嘅有粟米、杏仁片、水煮蛋、士多啤梨、菠蘿、芝士、火腿同埋香腸呢啲。

咖喱啱啱開始喺日本家庭普及嗰陣嘅大正時代，通常會將小麥粉同埋咖喱粉用牛油炒開，再落鰹節湯煮成咖喱汁配飯食。現代日本人就多數用市面上有得賣嘅咖喱塊或者咖喱包加入前面講嘅配料煮開佢，好少由零開始做起。

## 睇埋

* 日式咖喱飯
* 咖喱烏冬
* 咖喱包

## 註釋

## 參考
# 臺灣原住民

一位臺灣原住民
**臺灣原住民**係世代住喺臺灣嘅原住民，被歸類做南島民族嘅一個分支，而家大概有55萬，可以再細分做好多唔同族群。而家臺灣原住民嘅事務係由中華民國原住民族委員會管。

## 一覽

### 中央政府認定族群

* 泰雅族
* 太魯閣族
* 賽德克族
* 阿美族
* 排灣族
* 布農族
* 卑南族
* 賽夏族
* 邵族
* 噶瑪蘭族
* 撒奇萊雅族
* 鄒族
* 卡那卡那富族
* 拉阿魯哇族
* 魯凱族
* 達悟族

### 地方政府認定族群

* 西拉雅族
* 大滿族
# 兩西西里王國

兩西西里王國
**兩西西里王國**係公元19世紀頭到中期喺意大利半島南部同西西里嘅王國。王國喺1816年立國，1861年畀撒丁王國征服咗，邁向意大利統一。

## 出面網頁

* "Two Sicilies\* - Countries - Office of the Historian" (英文). 美國國務院.
# 赤木春惠

| 赤木春惠 |
| --- |
| 姓名原文 | 赤木春恵 |
| 出生日 | 1924年3月14號  |
| 出生地 | 滿洲  |
| 死亡日 | 2018年11月29號  （94歲） |
| 死亡地 | 東京  |
| 死因 | 心肌梗塞  |
| 國籍 | 日本、大日本帝國  |
| 識嘅語言 | 日文  |
| 職業 | 演員  |
| [改維基數據] |
| * 睇
* 傾
* 改
 |

 **赤木春惠** ，係日本嘅一個女演員。

## 拍過嘅作品一覽

## 註

## 攷
# 樹木希林

| 樹木希林 |
| --- |
|  |
| 姓名原文 | 樹木 希林 |
| 出生日 | 1943年1月15號  |
| 出生地 | 東京市  |
| 本名 | 中谷 啓子 |
| 死亡日 | 2018年9月15號  （75歲） |
| 死亡地 | 東京  |
| 死因 | 乳癌  |
| 國籍 | 大日本帝國、日本  |
| 識嘅語言 | 日文、英文  |
| 職業 | 演員、配音員  |
| 配偶 | Shin Kishida、Yuya Uchida  |
| 仔女 | Yayako Uchida  |
| [改維基數據] |
| * 睇
* 傾
* 改
 |

**樹木希林**（粵拼：syu6 muk6 hei1 lam4，1943年1月15號—2018年9月15號），係日本嘅一個女藝人同埋配音員。

## 註

## 攷
# 阿木燿子

| 阿木燿子 |
| --- |
| 姓名原文 | 阿木燿子 |
| 出生日 | 1945年5月1號  （81歲） |
| 出生地 | 長野市  |
| 國籍 | 日本  |
| 識嘅語言 | 日文  |
| 母校 | 明治大學  |
| 職業 | 演員、小說家、填詞、詞曲作家、作家、電影導演  |
| 風格 | kayōkyoku  |
| 配偶 | 宇崎龍童  |
| 網站 | www.yokoaki.jp |
| [改維基數據] |
| * 睇
* 傾
* 改
 |

 **阿木燿子** ，係日本嘅一個女演員。

## 拍過嘅作品一覽

* 四季・奈津子（1980年）
* 家族ゲーム（1983年）
* ア・ホーマンス（1986年）
* 化身（1986年）
* デビルマン（2004年）

## 註

## 攷
# 江角真紀子

| 江角真紀子 |
| --- |
| 姓名原文 | 江角マキコ |
| 出生日 | 1966年12月18號  （59歲） |
| 出生地 | 出雲  |
| 國籍 | 日本  |
| 識嘅語言 | 日文  |
| 職業 | 演員、配音員、essayist、模特兒、fashion model、達人、volleyball player、填詞、詞曲作家  |
| 配偶 | Shin Hirano  |
| [改維基數據] |
| * 睇
* 傾
* 改
 |

**江角真紀子**，係日本嘅一個女演員。

## 拍過嘅作品一覽

## 註

## 攷
# 森山未來

| 森山未來 |
| --- |
|  |
| 姓名原文 | 森山 未來 |
| 出生日 | 1984年8月20號  （41歲） |
| 出生地 | 神戶  |
| 國籍 | 日本  |
| 識嘅語言 | 日文  |
| 母校 | Takushoku University  |
| 職業 | 演員、舞蹈員  |
| 網站 | www.miraimoriyama.com |
| [改維基數據] |
| * 睇
* 傾
* 改
 |

**森山未來**，係日本嘅一個男藝人同埋演員。

## 註

## 攷
# 子公司

**子公司** (英文：Subsidiary) 係一間完全畀另一間公司所擁有嘅公司。有控制權嗰間公司通常會叫做“母公司”。一間子公司基本上一定要跟母公司嘅任何規定，但係通常就會有返自己嘅行政部門。

一間子公司可以係有限公司，亦可以係國有公司。為咗方便起見，好多跨國公司都會用子公司嘅模式，嚟維持公司運作嘅效率。有子公司嘅公司包括：Berkshire Hathaway、華納兄弟、迪士尼、或者花旗集團；仲有比較專門嘅公司都會有子公司，例如 IBM、施樂、同埋 Microsoft等等。好多呢啲公司係有幾層嘅子公司，造成一個龐大嘅系統。

## 睇埋

* 母公司
* 併購

## 攷
# 誰知赤子心

| 誰知赤子心 |
| --- |
| 資料明細 |
| 導演 | 是枝裕和 |
| 監製 | 是枝裕和 |
| 編劇 | 是枝裕和 |
| 主演 | 柳樂優彌 Susumu Terajima[\*] You[\*] Yukiko Okamoto[\*] 平泉成 遠藤憲一 加瀨亮 |
| 攝影 | Yutaka Yamazaki[\*] |
| 製片商 | Bandai Visual[\*] |
| 產地 | 日本 |
| 話 | 日文 |
| 上畫同發行 |
| 上畫日期 | 康城影展：2004年5月13號 德國：2005年4月7號 東京都：2004年8月7號 意大利：2026年5月25號 |

《**誰知赤子心**》（粵拼：seoi4 zi1 cek3 zi2 sam1，日文：*誰も知らない*）係套2004年上畫嘅日本劇情片，導演係是枝裕和。

## 卡士

* 柳樂優彌
* 北浦愛
* 木村飛影
* 清水萌子
* 平泉成
* 遠藤憲一
* 加瀨亮

## 拎

* 誰知赤子心嘅官方網站 （日文）
* 《Nobody Knows》喺互聯網電影資料庫嘅資料（英文）
* 爛番茄上《Nobody Knows》嘅資料（英文）
* Japanese Movie Database （日文）
# 間宮久留美

| 間宮久留美 |
| --- |
| 姓名原文 | 間宮くるみ |
| 出生日 | 1976年11月10號  （49歲） |
| 出生地 | 野洲  |
| 國籍 | 日本  |
| 識嘅語言 | 日文  |
| 職業 | 配音員  |
| 網站 | www.81produce.co.jp/list.cgi?lady+6162711383620 |
| [改維基數據] |
| * 睇
* 傾
* 改
 |

 **間宮久留美** ，係日本嘅一個女藝人同埋配音員。

## 註

## 攷